《答编修侄次韵》
明代·谢省

江湖飘泊二毛初，半世谋身智亦疏。
春意欲归彭泽柳，年华未尽茂陵书。
孤桐自觉非时调，尺牍谁能问客居。
须信人生身外事，落花残雨向春余。

作者简介：（1420—1493）明浙江太平人，一作黄岩人，字世修，号愚得，晚更号召南逸老。景泰五年进士，历兵部员外郎，出知宝庆，政尚仁恕，悉以民隐上言。以真德秀四事十害为僚属戒。在官三年，政举教行。致仕归。学者私谥贞肃先生。有《逸老堂净稿》。